O nouă reformă fiscală în 2025: Impozit progresiv, taxe pentru bănci și energie. Ministerul Finanțelor lucrează la diferite scenarii ale reformei fiscale cerute de Planul Național de Redresare și Reziliență (PNRR).
Adoptarea ei ar trebui să aibă loc cel târziu în 2025, semnalează newsletterul termene.ro.
Informația a fost făcută publică de secretarul de stat Alin Marius Andrieș, la o conferință organizată de PwC România.
Anul electoral 2024 va fi un "an de pace", fără modificări semnificative, promite Guvernul.
În primul rând, Ministerul Finanțelor are în lucru o analiză privind introducerea unui impozit progresiv.
"Va fi o decizie pur politică. Noi vom oferi fundamentarea tehnică, conform atribuțiilor și planului de guvernare", a spus Andrieș.
Citește și: Impozit unic vs impozit progresiv. Cum ți-ar afecta schimbarea modului de impozitare, veniturile din salariu
Una dintre variantele de lucru prevede un impozit progresiv după următoarele praguri:
- 6% pentru veniturile de până la 80.000 de RON/an;
- 12% pentru veniturile cuprinse între 80.001 RON/ an și 189.000 RON/an;
- 18% pentru venituri peste 189.000 RON/an
Un alt scenariu legat de impozitul progresiv, este următorul:
- 10% pentru veniturile de până la 42.000 RON/an;
- 20% pentru veniturile cuprinse între 42.001 RON/an și 100.000 RON/an;
- 25% pentru veniturile de peste 100.000 RON/an
O nouă reformă fiscală în 2025: Impozit pe bănci și în domeniul energetic
Modificări ar putea fi implementate de anul acesta în ce privește impozitul pe bănci și cel energetic, potrivit Georgetei Toma, șef serviciu al Direcției de legislație fiscală din Ministerul Finanțelor.
Totodată, "reducerea plafonului la microîntreprinderi trebuie să continue".
Finalul primului trimestru din 2024 va fi un moment important, fiindcă atunci se va vedea care sunt efectele măsurilor fiscale.
O nouă reformă fiscală în 2025: Impozitul progresiv, scenarii de lucru
Introducerea impozitului progresiv se va face după mai multe scenarii, potrivit Hotnews, care citează Banca Mondială.
Scenariul 1: păstrarea cotelor actuale, eliminarea scutirilor pentru impozitul pe venitul persoanelor fizice și creșterea nivelului indemnizației de bază (deducerii personale). Impact fiscal neutru, deoarece creșterea deducerii este compensată de eliminarea scutirilor.
Scenariul 2: creșterea impozitului pe venit de la 10% la 13%.
Scenariul 3:
- eliminarea deductibilității CAS,
- introducerea a trei cote progresive pentru impozitul pe veniturile persoanelor fizice din muncă (6% pentru veniturile de până la 80.000 de RON/an; 12% pentru veniturile cuprinse între 80.001 RON/ an și 189.000 RON/an; 18% pentru venituri peste 189.000 RON/an)
- introducerea unui credit fiscal rambursabil pentru veniturile salariale reduse.
Scenariul 4:
- eliminarea CASS, eliminarea deductibilității CAS;
- introducerea a trei cote progresive pentru impozitul pe veniturile persoanelor fizice din muncă (10% pentru veniturile de până la 42.000 RON/an; 20% pentru veniturile cuprinse între 42.001 RON/an și 100.000 RON/an; 25% pentru veniturile de peste 100.000 RON/an).
Urmăriți Alba24.ro și pe Google News
Dacă ți-a plăcut articolul: